Κύρος Βασάρας

Ο Κύρος Βασάρας (Θεσσαλονίκη, 1966) είναι Έλληνας πρώην διαιτητής ποδοσφαίρου με αξιοσημείωτη διεθνή καριέρα.Κυριακάτικη Καθημερινή — «Κύρος Βασάρας: Ένας αδιάφθορος ξεροκέφαλος», διαθέσιμο στο: https://www.kathimerini.gr/athletics/355550/kyros-vassaras-enas-adiafthoros-xerokefalos/ (πρόσβαση: 2025-10-05)Καθημερινή — «Η τοξικότητα στο ελληνικό ποδόσφαιρο δεν αφήνει τίποτα το υγιές να επιζήσει»,
διαθέσιμο στο: https://www.kathimerini.gr/society/562776520/kyros-vassaras-i-toxikotita-sto-elliniko-podosfairo-den-afinei-tipota-to-ygies-na-epizisei/ (πρόσβαση: 2025-10-05)Sport24 — «Η ανάβαση του Κύρου Βασάρα»,διαθέσιμο στο: https://www.sport24.gr/longreads/bassaras-kirou-anavasis/(πρόσβαση: 2025-10-05)Contra.gr — «Κύρος Βασάρας: Ο τελευταίος των διαιτητών»,διαθέσιμο στο: https://www.contra.gr/stiles/kiros-vasaras-o-teleftaios-ton-diaititon/
(πρόσβαση: 2025-10-05) Η επαγγελματική του ιδιότητα είναι ταξιδιωτικός πράκτορας και ως χόμπι έχει τη ζωγραφική.

Το 2016 τιμήθηκε από την Παγκόσμια Ομοσπονδία Ποδοσφαίρου με το FIFA Special Award για την προσφορά του στη διαιτησία.https://refereeingworld.blogspot.com/p/fifa-referee-awards.html

Εκτός από την ελληνική γλώσσα, ομιλεί επίσης γερμανικά, αγγλικά και ισπανικά και διατελεί από το 2014 ως επικεφαλής και πρόεδρος της Επιτροπής Διαιτησίας στη Ρουμανική Ομοσπονδία Ποδοσφαίρου.

 Βιογραφία 
Γεννήθηκε στη Θεσσαλονίκη την 1η Φεβρουαρίου 1966. 

Με τη διαιτησία άρχισε να ασχολείται από πολύ μικρός παροτρυνόμενος από τον πατέρα του, Αντώνη Βασάρα (1939-2007), ο οποίος διετέλεσε επίσης διεθνής διαιτητής. Ξεκίνησε να διαιτητεύει το 1984 σε ηλικία μόλις 18 ετών σε ερασιτεχνικά πρωταθλήματα και σιγά-σιγά ανέβηκε κατηγορίες. Έντεκα χρόνια αργότερα, το 1995, έγινε διαιτητής Α΄ Εθνικής. Το 1998 πήρε το σήμα της FIFA. Η πρώτη μεγάλη διοργάνωση που σφύριξε ήταν το Ευρωπαϊκό Πρωτάθλημα Παίδων (κάτω των 16) στη Σκωτία το 1998. Το πρώτο διεθνές ματς εθνικών ομάδων ανδρών που σφύριξε ήταν Αυστρία – Σαν Μαρίνο το 1999. Το ίδιος έτος γνώρισε την πρώτη διαιτητική του αναγνώριση, όταν διαιτήτευσε τον τελικό του Παγκόσμιου Πρωταθλήματος Νέων (κάτω των 17) στη Νέα Ζηλανδία. 

Στη συνέχεια είχε συνεχείς διαιτησίες σε αγώνες Τσάμπιονς Λιγκ, προκριματικών Παγκοσμίου Κυπέλλου και Ευρωπαϊκού πρωταθλήματος και Ολυμπιακών Αγώνων. Ήταν τέταρτος διαιτητής στις τελικές φάσεις των Ευρωπαϊκών πρωταθλημάτων 2000 σε Βέλγιο – Ολλανδία και 2004 στην Πορτογαλία. Στο Παγκόσμιο Κύπελλο Ποδοσφαίρου 2002 σε Νότια Κορέα - Ιαπωνία ήταν διαιτητής στον αγώνα Κίνα - Κόστα Ρίκα. Το 2004 είχε την ανώτερη ως τώρα διαιτητική παρουσία της καριέρας του στον τελικό αγώνα της Ολυμπιάδας της Αθήνας μεταξύ Αργεντινής - Παραγουάης. Ακολούθησαν δυο ημιτελικοί Τσάμπιονς Λιγκ το 2005 και το 2007 και ο ημιτελικός του Κυπέλλου ΟΥΕΦΑ το 2008. Είχε μεσολαβήσει η άτυχη χρονιά του 2006. Τότε ενώ είχε επιλεγεί για την τελική φάση του Μουντιάλ της Γερμανίας, τελικά αποκλείστηκε, μιας και οι βοηθοί του δεν κατάφεραν να περάσουν τα τεστ της επιτροπής διαιτησίας της FIFA.

Στο Ευρωπαϊκό Πρωτάθλημα Ποδοσφαίρου 2008 σε Αυστρία–Ελβετία διαιτήτευσε τον αγώνα Πορτογαλία–Τσεχία, με βοηθούς τους Δημ. Σεραϊδάρη και Δημ. Μποζατζίδη. Πήραν και οι τρεις άριστα τόσο από τον Άγγλο παρατηρητή, όσο και από τον πρόεδρο της ευρωπαϊκής επιτροπής διαιτησίας. Στη συνέχεια διαιτήτευσαν το παιχνίδι Πολωνία-Κροατία. Το τρίο έμεινε για την επόμενη φάση των αγώνων αλλά τελικά μόνο ο Βασάρας ορίστηκε ως 4ος διαιτητής του ενός ημιτελικού. Τον Απρίλιο του 2009 ανακοίνωσε την απόφασή του να αποχωρήσει από την ενεργό διαιτησία. Διαιτησία: Αποχώρησε ο Βασσάρας (Ναυτεμπορική)  

Μετά την αποχώρησή του από την ενεργό διαιτησία, άρχισε να ασχολείται με την UEFA ως μέλος της Επιτροπής Ανάπτυξης Διαιτησίας της UEFA. σελ. 26  Το 2014 ο Βασάρας επιλέχθηκε ως συντονιστής του προγράμματος Μεντόρων Ταλέντων της UEFA, και επίσης χρίστηκε επικεφαλής της Επιτροπής Διαιτησίας της Ρουμανίας. Το 2023 κυκλοφόρησε το αυτοβιογραφικό βιβλίο του, με τον τίτλο "My Way".

Δημοσιεύματα
Λόγω της επιτυχημένης διεθνούς καριέρας του, ο Βασσάρας πολλές φορές απασχόλησε τον ελληνικό Τύπο, με δημοσιεύματα που έγιναν κατά καιρούς με θετικό και με αρνητικό τόνο. Βέβαια, ήρθε σε σύγκρουση και με την ΕΠΟ αλλά και με αθλητικούς παράγοντες, ιδίως των "μεγάλων" ομάδων.Sportal — «Βασάρας: ‘Ο Έλληνας αρχιδιαιτητής δεν μπορεί να γίνει αποδεκτός στην Ελλάδα’»,  διαθέσιμο στο: https://www.sportal.gr/podosfairo/article/bassaras-o-ellhnas-arxidiaithths-den-mporei-na-ginei-apodektos-sthn-ellada-vid-2023053006265870635  (πρόσβαση: 2025-10-05)ΤΟ ΒΗΜΑ — «Τα νέα στοιχεία της ΕΛ.ΑΣ για την επίθεση κατά Βασάρα»,  διαθέσιμο στο: https://www.tovima.gr/2011/04/12/society/ta-nea-stoixeia-tis-el-as-gia-tin-epithesi-kata-bassara/  (πρόσβαση: 2025-10-05)ΤΟ ΒΗΜΑ — «Δύο ύποπτοι για την επίθεση κατά Βασάρα»,  διαθέσιμο στο: https://www.tovima.gr/2011/10/13/sports/dyo-ypoptoi-gia-tin-epithesi-kata-bassara/  (πρόσβαση: 2025-10-05)Sportal — «Όταν ο δολοφονημένος Μοσχούρης επιτέθηκε στον Βασάρα»,  διαθέσιμο στο: https://www.sportal.gr/epikairothta/article/otan-o-dolofonimenos-mosxoyris-epitethike-ston-vassara-eixa-aganaktisei-apo-tis-kakes-diaitisies-2025042418594722302 (πρόσβαση: 2025-10-05)ΤΟ ΒΗΜΑ — «Ο Κύρος Βασάρας ορίστηκε επιδιαιτητής της ΚΕΔ»,  διαθέσιμο στο: https://www.tovima.gr/2016/09/05/sports/o-kyros-bassaras-oristike-epidiaititis-tis-ked/  (πρόσβαση: 2025-10-05)ΤΟ ΒΗΜΑ — «Παραίτηση του Κύρου Βασάρα από επιδιαιτητής της ΕΠΟ»,  διαθέσιμο στο: https://www.tovima.gr/2016/10/03/sports/paraitisi-toy-kyroy-basara-apo-epidiaititis-tis-epo/  (πρόσβαση: 2025-10-05)ΤΟ ΒΗΜΑ — «Κύρος Βασάρας — ο διαιτητής-‘μαύρο πρόβατο’ για όλους»,  διαθέσιμο στο: https://www.tovima.gr/2009/01/11/sports/kyros-bassaras-o-diaititis-mayro-probato-gia-oloys/  (πρόσβαση: 2025-10-05)

 Σημαντικοί σταθμοί 
 Διαιτητής από: 1984
 Α΄ Εθνική: 1995
 Σήμα FIFA: 1998
 Διοργανώσεις:
 1998: Ευρωπαϊκό Πρωτάθλημα Παίδων (κάτω των 16) στη Σκωτία.
 1999: Παγκόσμιο Πρωτάθλημα Νέων (κάτω των 17) στη Νέα Ζηλανδία.
 2000: Ευρωπαϊκό πρωτάθλημα σε Βέλγιο – Ολλανδία.
 2002: Παγκόσμιο Κύπελλο σε Ιαπωνία – Νότια Κορέα.
 2004: Ευρωπαϊκό Πρωτάθλημα στην Πορτογαλία.
 2004: Ολυμπιάδα της Αθήνας.
 2008: Ευρωπαϊκό Πρωτάθλημα σε Αυστρία – Ελβετία.

 Σημαντικοί Αγώνες:
 1999: Τελικός Παγκόσμιου Πρωταθλήματος Νέων (κάτω των 17) στη Νέα Ζηλανδία.
 2003:  Ημιτελικός Κυπέλλου ΟΥΕΦΑ.
 2004: Τελικός Ολυμπιάδας της Αθήνας.
 2005: Ημιτελικός Τσάμπιονς Λιγκ.
 2007: Ημιτελικός Τσάμπιονς Λιγκ.
 2008: Ημιτελικός Κυπέλλου ΟΥΕΦΑ.

 Πηγές 
 «Για τον πατέρα και την πατρίδα», ΕΤ-Sports 23/6/2008, σελ. 30-31.

 Παραπομπές 

 Εξωτερικοί σύνδεσμοι 

 http://www.ratetheref.net/ref/view/44/kyros-vassaras 

Κατηγορία:Έλληνες διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2002